ประกันพรบ.
ประกันภัย พ.ร.บ.ย่อมาจาก พระราชบัญญัติคุ้มครองผู้ประสบภัยจากรถ ซึ่งเป็นกฎหมายที่ออกมาเมื่อปี 2535 เพื่อบังคับให้รถทุกประเภทต้องทำประกัน พ.ร.บ. เพื่อจะได้นำเบี้ยประกันไปเยียวยาแก่ประชาชนทุกคนที่บาดเจ็บ หรือเสียชีวิตจากรถ
2 พ.ค. 2556

ประกันภัย พ.ร.บ.ย่อมาจาก พระราชบัญญัติคุ้มครองผู้ประสบภัยจากรถ ซึ่งเป็นกฎหมายที่ออกมาเมื่อปี 2535 เพื่อบังคับให้รถทุกประเภทต้องทำประกัน พ.ร.บ. เพื่อจะได้นำเบี้ยประกันไปเยียวยาแก่ประชาชนทุกคนที่บาดเจ็บ หรือเสียชีวิตจากรถ
ที่ผ่านมามีการปรับปรุงให้ดีขึ้นอย่างต่อเนื่อง ตั้งแต่การลดเบี้ยประกันภัยลง เช่น รถยนต์นั่งไม่เกิน 7 คน ลดจากคันละ 700 บาท เหลือ 600 บาท และเพิ่มความคุ้มครอง เช่น เพิ่มค่ารักษาพยาบาลเบื้องต้นจาก 1.5 หมื่นบาท เป็น 3.5 หมื่นบาท เพิ่มคุ้มครองกรณีเสียชีวิตจาก 1 แสน เป็น 2 แสนบาท
นอกจากนี้ ได้ยกเลิกสติกเกอร์ พ.ร.บ.ที่ติดในรถ แล้วนำระบบคอม พิวเตอร์มาบันทึกข้อมูลผู้ทำประกันภัยแทน เรียกร้องค่าสินไหมทำผ่านระบบคอมพิวเตอร์ หรือเคลม ออนไลน์
ล่าสุด จะมีการขาย พ.ร.บ.ผ่านออนไลน์ เพื่อทำฐานข้อมูลของรถที่ทำประกันภัยทั้งหมด
ในอนาคตจะประกาศให้ประกัน พ.ร.บ.เป็นประกันภัยไมโครอินชัวรันส์และขายผ่านเคาน์เตอร์เซอร์วิสในร้านสะดวกซื้อ ซึ่งในระยะยาวจะทำให้ต้นทุนการดำเนินงานถูกลง ราคาเบี้ยอาจจะถูกลงอีก หรืออาจมีการเพิ่มความคุ้มครองสูงขึ้นในราคาเบี้ยเท่าเดิม